ועדת העבודה, הרווחה והבריאות, כנסת 16, פרוטוקול מספר 412, 2005-05-23 11:45

שאול יהלום: בוקר טוב.

שאול יהלום: אני מתכבד לפתוח את ישיבת ועדת העבודה, הרווחה והבריאות.

שאול יהלום: הנושא: תקנות שירות המדינה (מינויים) (קביעת בעלי תפקידים שהנציב רשאי לאצול להם סמכותו לפי סעיף 40 לחוק) (תיקון).

שאול יהלום: מי מציג לנו את הנושא?

אורי כהן: חוק שירות המדינה סעיף 40 בחוק שירות המדינה (מינויים) קובע את סמכותו של נציב שירות המדינה להתקשר בחוזים מיוחדים עם העובדים.

אורי כהן: ואכן נתקנו תקנות שנקראות תקנות שירות המדינה (מינויים) שקובעות באילו סוגי חוזים אפשר להתקשר עם העובדים.

אורי כהן: בד בבד יש בסעיף 48 לחוק שירות המדינה (מינויים) שקובע שלנציב יש סמכות לאצול מסמכויותיו להתקשר בחוזים לבעלי תפקידים שונים, ומכוח סעיף 48 הותקנו תקנות שנעשו באישור ועדת העבודה של הכנסת ב- 1967.

אורי כהן: ברבות הימים גם בעלי התפקידים השתנו וגם האצילה השתנתה כי ישנם סוגי חוזים והתקשרויות שמסרבלים את המערכת כי כל חוזה כזה יצטרך לבוא לנציבות שירות המדינה ולא נוכל לאצול מסמכויותינו לאותם משרדים בגלל מגבלה משפטית.

אורי כהן: מדובר על עובדים בשכר שעה, על סוקרים, על מאבטחים.

שאול יהלום: זאת אומרת שלפי התקנות האלה ניתנו יותר סמכויות ביזוריות.

אורי כהן: לפי התקנות המוצעות.

שאול יהלום: הם זה גם הפוך – לקחו משהו מבוזר וביטלו אותו?

אורי כהן: לא.

יגאל יאסינוב: מה סמכויותיהם של עוזרים?

שאול יהלום: מי אמר שיש לנציב עוזרים?

יגאל יאסינוב: בטוח יש לו עוזרים.

אורי כהן: בתקנות כתוב מי העוזרים שהוא יכול לאצול מסמכויותיו: המשנה ושני הסגנים.

אורי כהן: הצורך לסוג שכר כולל התעורר לפי תקנה 1.3 לאצול למשרדים לבעלי תפקידים שונים שהבהרנו - - הנוסח עבר במשרד המשפטים.

אורי כהן: מכיוון שהתקנות בשנת 1967 נעשו באישור ועדת העבודה אנחנו חוזרים לקבל את האישור כדי לתקן.

ג'ודי וסרמן: אתם מציעים בפסקה 3(א)(א) – "לגבי העסקה בעבודה מעל גיל 55 שנה עד גיל 65"; לדעתי צריך להיות "עד גיל 65 או גיל הפרישה המאוחר מביניהם", כי היום אנחנו עובדים עד גיל מאוחר יותר מגיל 65.

שאול יהלום: מסכימים?

קריאות: בהחלט.

דפנה גוטנברג-אבני: אולי אנחנו צריכים להגיד להם לפי חוק גיל הפרישה.

ג'ודי וסרמן: אולי רוצים להעסיק אדם עד גיל 65 שזה בסדר, אבל לאפשר גם עד גיל הפרישה, שיכול להיות מאוחר יותר.

שאול יהלום: מה ההיגיון שאם פורשים בגיל 50, זה אין, צריך להיות למעלה?

שאול יהלום: אני מבין נכון?

ג'ודי וסרמן: סוגי התפקידים האלה, זה רחב יותר.

ג'ודי וסרמן: גם המנהל הכללי, סגן המנהל – כל בעלי הסמכויות האלה רשאים להאריך את ההעסקה של האנשים שלמעלה מגיל 55 עד גיל 65.

שאול יהלום: ואם הוא בן 50?

ג'ודי וסרמן: זה מה שמציעים.

שאול יהלום: אם הוא בן 50, זה רק הנציב או סגן נציב שירות המדינה.

דפנה גוטנברג-אבני: זה סוג של חוזה שנקרא "חוזה גיל".

דפנה גוטנברג-אבני: בעבר כשעוד הייתה פנסיה תקציבית אי-אפשר היה למנות אנשים שגילם למעלה מ- 55 מכיוון שלא הייתה להם זכאות לפנסיה תקציבית, אלא אם היא משלימה 10 שנות שירות בפנסיה תקציבית.

דפנה גוטנברג-אבני: לכן נוצר חוזה שמופיע בתקנות שירות המדינה לענייני חוזה מיוחד, שנקרא "חוזה גיל".

דפנה גוטנברג-אבני: מאז שעברנו לפנסיה צוברת כבר לא עושים שימוש בסוג החוזה הזה מכיוון שאין היום מניעה להשיג כתב מינוי לעובדים שגילם עד 55 משום שממילא הפנסיה צוברת.

דפנה גוטנברג-אבני: בעבר, אחת התקנות פירטה סוג מסוים שהוא "חוזה גיל", לאנשים למעלה מגיל 55.

יגאל יאסינוב: אתם רוצים לבטל את זה?

אורי כהן: אפשר לבטל את זה, בפנסיה הצוברת אין לזה משמעות.

שאול יהלום: למה לבטל?

שאול יהלום: אולי יש מקרים יוצאים מן הכלל?

אורי כהן: נשאיר למקרים בודדים שיתעוררו.

שאול יהלום: אני רק לא מבין למה לא 54?

אורי כהן: הייתה בעיה שנבעה מחוק הגמלאות; כדי שאדם יהיה זכאי לגמלאות הוא היה צריך להיות 10 שנים בשירות.

אורי כהן: בן 54 לא הייתה בעיה לקלוט, ואם הוא בן 55 ויום אתה פחות מ- 10 שנים - -

שאול יהלום: ולכן?

אורי כהן: ולכן היו צריכים סמכות מיוחדת כדי להתקשר- -

יגאל יאסינוב: אבל עכשיו גיל הפרישה הוא 67, זה השתנה.

אורי כהן: זה השתנה, והמשק גם עבר לפנסיה צוברת, לכן אני לא רואה משמעות מעשית להשאיר את הפסקה.

ג'ודי וסרמן: אבל לפי תקנות שירות המדינה (מינויים) (קביעת בעלי תפקידים שהנציב רשאי לאצול להם מסמכותו), יש גם סמכות למי שגילו למטה מ- 55.

דפנה גוטנברג-אבני: ההבחנה היא לא לגבי גיל צעיר יותר או מבוגר יותר.

ג'ודי וסרמן: מי שגילו למטה מ- 55 יועסק לא בחוזה גיל, אלא בכתב מינוי, ויש סמכות לאותם בעלי סמכויות להאריך את ההתקשרות?

דפנה גוטנברג-אבני: חוזה גיל הוא סוג חוזה מיוחד.

דפנה גוטנברג-אבני: בתקנות שירות המדינה לענייני חוזה מיוחד מפורטים כל מיני מקרים של חוזים שחוק שירות המדינה (מינויים) הסמיך את הנציב לחתום.

דפנה גוטנברג-אבני: כאן סוגי החוזים הם חוזה גיל.

דפנה גוטנברג-אבני: זהו חוזה שמאחר שאי-אפשר היה להעסיק - -

ג'ודי וסרמן: היושב ראש שואל מה קורה למי שגילו למטה מגיל 55.

דפנה גוטנברג-אבני: הוא לא יועסק בחוזה גיל, אלא בכתב מינוי.

דפנה גוטנברג-אבני: אלא אם כן זה חוזה מסיבה אחרת.

דפנה גוטנברג-אבני: הגיל שלו לא יהיה רלוונטי.

ג'ודי וסרמן: מי יאשר את ההעסקה שלו, אותם בעלי תפקידים שאתם מציעים פה לגבי - - -

דפנה גוטנברג-אבני: זה לא רלוונטי לעניין הזה כי אין צורך בחוזה גיל.

דפנה גוטנברג-אבני: חוזה גיל הוא חוזה מאוד ספציפי.

שאול יהלום: אנחנו לא קיבלנו שום התנגדות על העניין, וכאן שינינו.

ג'ודי וסרמן: הערה נוספת לגבי סעיף 3(א)(ג): "לגבי העסקת מאבטחים בהנהלת בתי המשפט ובמשרד ראש הממשלה, סוקרים בלשכה המרכזית לסטטיסטיקה ולגבי עובדים נוספים בשירות המדינה המועסקים בחוזים מסוג זה ששכרם משולם לפי שעות, על-פי החלטת נציב שירות המדינה".

ג'ודי וסרמן: כאן נותנים לבעלי תפקידים, כאמור ברישא של אותה פסקה ב- 3(א): "המנהל הכללי, סגן המנהל הכללי", ביזור לרמת שטח של אותו משרד, לאשר את ההתקשרות עם סוגי האנשים האלה.

ג'ודי וסרמן: ככל שמדובר במאבטחים, בעובדים לפי שעות – כמו עובדי שמירה וניקיון – אולי זה ברור.

ג'ודי וסרמן: אבל אני יכולה לחשוב על סוג התקשרות שזה לפי שעות, זה יכול להיות דווקא היועצים הבכירים ביותר, שר או מנכ"ל, שגם ההתקשרות היא לפי שעות.

ג'ודי וסרמן: השאלה היא האם כוונת

ג'ודי וסרמן: כם גם לסוגי עובדים כאלה.

שאול יהלום: למה לא? זה הסעיף המבזר.

שאול יהלום: אנחנו רוצים להוריד מסמכותם של מנהל כללי או סגן מנהל?

שאול יהלום: נניח שזה נכון, מה זה משנה לי?

שאול יהלום: הסעיף המבזר הוא טוב.

ג'ודי וסרמן: אם עושים בו שימוש טוב.

שאול יהלום: כל עוד שמבזרים ונותנים למשרדים רשות להיות גמישים, מה אכפת לי למי?

שאול יהלום: אם הם מגבילים אותנו- - -

ג'ודי וסרמן: מבזרים, השאלה היא מה התכוונו לבזר.

ג'ודי וסרמן: למה יש דווקא התייחסות למערכת הבריאות?

ג'ודי וסרמן: מה עם סגן נציב השירות?

מוטי אהרוני: צריך לראות את המכלול.

מוטי אהרוני: נציבות שירות המדינה הולכת לשאלה הבאה אחרי שעשתה עבודת מטה לנסות לבזר סמכויות למטה, בדיוק ההפך מהמדיניות שקיימת בהרבה מאוד ארגונים – לשמור אצלם.

מוטי אהרוני: אחרי שעשינו בחינה על אצילת סמכויות כוללת יחד עם המשרדים, הגענו למסקנה שיש תחלופה בסוג של חוזים שהדגם שלהם נמצא בתוך המערכת, אבל צריך לתת את זה למשרד כי אנחנו בהחלט יכולים לסמוך עליהם, גם על המנכ"ל וגם על הסמנכ"ל.

מוטי אהרוני: לדוגמה, מאבטחים.

מוטי אהרוני: יש 700 מאבטחים בבתי-המשפט, ולי כסגן שירות המדינה או סגן נציב מערכת הבריאות- -

שאול יהלום: כמה סגנים יש לנציב?

מוטי אהרוני: יש לו שניים שרשומים פה

שאול יהלום: רק השניים האלה?

מוטי אהרוני: כן.

מוטי אהרוני: לתחום חוזים.

שאול יהלום: זאת אומרת, אחד לבריאות ואחד לכל השאר?

אורי כהן: יש משנה שאחראי על מערכת הביטחון.

שאול יהלום: איפה זה?

דפנה גוטנברג-אבני: הוא מופיע בתקנה 5.

דפנה גוטנברג-אבני: תיקַנו את 2 ו- 3 בלבד.

דפנה גוטנברג-אבני: וחוץ מזה, תקנות 4, 5, 6 שמופיעות במקום - -

שאול יהלום: ליועצת המשפטית נראה משונה שיש סגן מיוחד למערכת הבריאות.

מוטי אהרוני: יש.

שאול יהלום: ולמערכת הביטחון?

מוטי אהרוני: יש.

שאול יהלום: למי עוד יש?

מוטי אהרוני: אין, רק אלה המוסמכים.

שאול יהלום: זאת אומרת, ביטחון, בריאות וכל השאר - -

ג'ודי וסרמן: עכשיו יש יישור קו עם כולם.

מוטי אהרוני: כן.

מוטי אהרוני: המדיניות שלנו היא לאצול.

מוטי אהרוני: זה מקל ומפשט.

שאול יהלום: אתה מסכים לעשות את זה?

יגאל יאסינוב: כן.

שאול יהלום: בשינוי גיל הפרישה בפסקה אחת אישרנו את התקנות.

שאול יהלום: ברגע שתגישו לנו, אנחנו נחתום ונגיש.

שאול יהלום: תודה רבה.